16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 7 της 31 Δεκ./4 Ιαν. 1978 (ΦΕΚ Α΄ 1) Περί των όρων εγκαταστάσεως και λειτουργίας μονάδος τεχνητού νεφρού εις ιδιωτικάς κλινικάς. ΄Αδεια λειτουργίας τεχνητού νεφρού ΄Αρθρ.1.-α)Εις Γενικάς κλινικάς, λειτουργούσας συμφώνως προς τας διατάξεις του υπ’ αριθ. 451/62 Β.Δ./τος ως τούτο ετροποποιήθη μεταγενεστέρως και εφ’ όσον αύται διαθέτουν Παθολογικόν και Χειρουργικόν Τμήμα ή τουλάχιστον σύμβουλον χειρουργόν, ως και Μικροβιολογικόν, Βιοχημικόν και Ακτινολογικόν Εργαστήριον. β)Εις Παιδιατρικά κέντρα, εφ’ όσον ταύτα διαθέτουν Παιδοχειρουργικά τμήματα ή τουλάχιστον σύμβουλον Παιδοχειρουργόν, ως και Μικροβιολογικόν, Βιοχημικόν και Ακτινολογικόν Εργαστήριον και γ)Εις Νεφρολογικά κέντρα, εφ’ όσον ταύτα διαθέτουν Χειρουργικόν τμήμα ή τουλάχιστον σύμβουλον χειρουργόν, καρδιολογικόν τμήμα ή τουλάχιστον σύμβουλον καρδιολόγον ως και Μικροβιολογικόν, Βιοχημικόν και Ακτινολογικόν Εργαστήριον, δύναται να επιτραπή κατόπιον αδείας του οικείου Νομάρχου, δημοσιευομένης εις την Εφημερίδα της Κυβερνήσεως, η εγκατάστασις και λειτουργία εις ταύτας Μονάδος Τεχνητού Νεφρού. Προϋποθέσεις λειτουργίας ΄Αρθρ.2.-Προϋποθέσεις εγκαταστάσεως και λειτουργίας της εν άρθρ. 1 του παρόντος Μονάδος Τεχνητού νεφρού, ορίζονται: α)Χώρος διπλάσιος ανά κλίνην κοινής νοσηλευτικής μονάδος μετά πλήρων ηλεκτρικών και υδραυλικών εγκαταστάσεων ως και τοιαύτης εξαερισμού και θερμάνσεως. β)Τέσσαρες τουλάχιστον συσκευαί τεχνητού νεφρού ως και μία εφεδρική τοιαύτη. ΄Αρθρ.3.-Δια την λειτουργίαν εκάστης Μονάδος τεχνητού νεφρού απαιτείται τουλάχιστον το κάτωθι προσωπικόν: α)Είς ειδικός νεφρολόγος, ως υπεύθυνος της μονάδος ή εν ελλλείψει αυτού, ιατρός Παθολόγος εκπαιδευθείς επί τρίμηνον τουλάχιστον εις ανεγνωρισμένον Νεφρολογικόν Κέντρον και έτερος ιατρός ανά συνολικήν δύναμιν (10) ασθενών της Μονάδος. β)Μία αδελφή νοσοκόμος τριετούς φοιτήσεως ως προϊσταμένη και μία αδελφή μονοετούς φοιτήσεως ανά δύο λειτουργικάς συσκευάς τεχνητού νεφρού, προτιμωμένων των εχουσών εκπαίδευσιν ή προϋπηρεσίαν εις Κέντρον αιματοκάθάρσεως. ΄Αρθρ.4.-Καταργείται το υπ’ αριθ. 313/75 Π.Δ/ γμα. 34.Β.λ.15-16 Ιδιωτικές Κλινικές και Εργαστήρια 